
UKMERGĖS RAJONO SAVIVALDYBĖS
KONTROLĖS IR AUDITO TARNYBA



AUDITO IŠVADA 

2022 m. birželio  23   d. Nr. 03/1
Ukmergė


Sąlyginė nuomonė dėl biudžeto vykdymo ataskaitų rinkinio
[bookmark: _Hlk74123778]Mes atlikome Ukmergės Globos centro finansinį auditą. Mūsų nuomone, Ukmergės Globos centro 2021 metų biudžeto vykdymo ataskaitų rinkinys visais reikšmingais atžvilgiais parengtas ir pateiktas pagal Lietuvos Respublikos teisės aktus, reglamentuojančius šio rinkinio sudarymą.
Mūsų nuomone, išskyrus pastraipoje „Pagrindas pareikšti sąlyginę nuomonę dėl biudžeto vykdymo ataskaitų rinkinio“ apibūdintų dalykų poveikį, Ukmergės Globos centro 2021 metų biudžeto vykdymo ataskaitų rinkinys visais reikšmingais atžvilgiais parengtas ir pateiktas pagal Lietuvos Respublikos teisės aktus, reglamentuojančius šio rinkinio sudarymą.
Pagrindas pareikšti sąlyginę nuomonę dėl biudžeto vykdymo ataskaitų rinkinio
Biudžeto išlaidų sąmatų vykdymo ataskaitų duomenys nesutampa su Globos centro buhalterinės apskaitos duomenimis. Nesivadovauta Finansų ministro įsakymu[footnoteRef:1] patvirtinta valstybės ir savivaldybių biudžetų pajamų ir išlaidų klasifikacija. Neišsamiai parengtas aiškinamasis raštas. [1:  Lietuvos Respublikos finansų ministro 2003-07-03 įsakymas Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“.] 

Nustatyti rizikos veiksniai lėšų naudojimo srityje, neatitikimai teisės aktų reikalavimams.  Nenustatytam tikslui iš vienos banko sąskaitos į kitą nuolat pervedamos lėšos. 
Biudžetinėje sąskaitoje metų pabaigoje buvo paliktas lėšų likutis, kuris turėjo būti grąžintas į savivaldybės iždą, kaip nepanaudotas finansavimas. 
Mes tikime, kad mūsų surinkti audito įrodymai yra pakankami ir tinkami mūsų sąlyginei nuomonei pagrįsti dėl Ukmergės Globos centro biudžeto vykdymo ataskaitų rinkinio.

Sąlyginė nuomonė dėl finansinių ataskaitų rinkinio 
[bookmark: _Hlk106874174]Mes atlikome Ukmergės Globos centro 2021 metų finansinių ataskaitų rinkinio auditą. 
Mūsų nuomone, išskyrus pastraipoje „Pagrindas pareikšti sąlyginę nuomonę dėl finansinių ataskaitų rinkinio“ apibūdintų dalykų poveikį, Ukmergės Globos centro 2021 metų finansinių ataskaitų rinkinys parodo tikrą ir teisingą Ukmergės Globos centro 2021 m. gruodžio 31 d. finansinę būklę, 2021 metų veiklos rezultatus, grynojo turto pokyčius ir pinigų srautus pagal Lietuvos Respublikos viešojo sektoriaus apskaitos ir finansinės atskaitomybės standartus.
 Pagrindas pareikšti sąlyginę nuomonę dėl finansinių ataskaitų rinkinio
 Nustatėme finansinės būklės, finansavimo sumų ataskaitos, aiškinamojo rašto duomenų iškraipymus, įskaitant sumas, kurių teisingumo negalėjome patvirtinti.
Finansavimo sumų likučiai pagal šaltinius ir tikslinę paskirtį (iš valstybės ir savivaldybės biudžeto bei kitų šaltinių) tarpusavyje sumaišytos ir neatitinka VSAKIS pateiktų duomenų teisingumo.
Aiškinamojo rašto turinys bei sudėtis sudarytas nesivadovaujant 6-uoju VSAFAS, nenurodyti pastabų numeriai, nepaaiškintos reikšmingos sumos. 
Mes tikime, kad mūsų surinkti audito įrodymai yra pakankami ir tinkami mūsų sąlyginei nuomonei pagrįsti dėl Ukmergės globos centro finansinių ataskaitų rinkinio.

Besąlyginė nuomonė dėl savivaldybės lėšų ir turto valdymo, naudojimo, disponavimo jais teisėtumo ir jų naudojimo įstatymų nustatytiems tikslams
Mes atlikome Ukmergės Globos centro lėšų ir turto valdymo, naudojimo, disponavimo jais teisėtumo ir naudojimo įstatymų nustatytiems tikslams 2021 metais auditą. Mūsų nuomone, Ukmergės globos centras visais reikšmingais atžvilgiais 2021 metais lėšas ir turtą valdė, naudojo, disponavo jais teisėtai ir naudojo įstatymų nustatytiems tikslams.

Auditą atlikome pagal Tarptautinius audito standartus. Mūsų atsakomybė pagal šiuos standartus išsamiai apibūdinta šios išvados skyriuje „Auditoriaus atsakomybė už auditą“. Esame nepriklausomi nuo audituojamo subjekto pagal Savivaldybės kontrolierių profesinės etikos kodeksą ir laikėmės kitų šiame kodekse nustatytų etikos reikalavimų.

Vadovybės atsakomybė
Ukmergės Globos centro direktorius yra atsakingas už įstaigos apskaitos politikos parinkimą ir jos įgyvendinimą, finansinių ataskaitų rinkinio parengimą ir teisingą pateikimą pagal Viešojo sektoriaus atskaitomybės įstatymą, Viešojo sektoriaus apskaitos ir finansinės atskaitomybės standartus, biudžeto vykdymo ataskaitų rinkinio parengimą ir teisingą pateikimą pagal Lietuvos Respublikos teisės aktus, reglamentuojančius šio rinkinio sudarymą, bei už lėšų ir turto valdymo, naudojimo ir disponavimo jais teisėtumą, bei tokią vidaus kontrolę, kokia, vadovybės nuomone, yra būtina parengti finansinėms ir biudžeto vykdymo ataskaitoms be reikšmingų iškraipymų dėl apgaulės ar klaidos ir užtikrinti teisėtą lėšų ir turto valdymą, naudojimą ir disponavimą jais. 

Auditoriaus atsakomybė
Mūsų tikslas yra gauti pakankamą užtikrinimą dėl to, ar Ukmergės globos centre finansinės ir biudžeto vykdymo ataskaitos nėra reikšmingai iškraipytos dėl apgaulės ar klaidos, dėl lėšų ir turto valdymo, naudojimo ir disponavimo jais 2021 metais teisėtumo, ir išleisti auditoriaus išvadą, kurioje pateikiama mūsų nuomonė. Pakankamas užtikrinimas – tai aukšto lygio užtikrinimas, o ne garantija, kad reikšmingą iškraipymą, jeigu jis yra, visada galima nustatyti auditu, kuris atliekamas pagal Tarptautinius audito standartus. Iškraipymai, kurių gali atsirasti dėl apgaulės ar klaidos, laikomi reikšmingais, jeigu galima pagrįstai numatyti, kad atskirai ar kartu jie gali turėti didelės įtakos vartotojų ekonominiams sprendimams, priimamiems remiantis finansinėmis ir biudžeto vykdymo ataskaitomis.
Audito išvadą teikiame kartu su audito ataskaita.

Savivaldybės kontrolierė				Onutė Mikelienė

